Josefine Ottesen er danskur rithøvundur, fødd 2. februar í 1956 í Keypmannahavn, mamman er barnabókarithøvundurin Thea Bank Jensen og Josefine sigur sjálv, at uppvøkstur hennara var øðrvísi enn hjá mongum øðrum børnum tá. Hon býr nú í Svendborg á Fjóni. Hon hevur útbúgving sum sjónleikari og dramaturgur, og hevur fingist við at spæla sjónleik og seta sjónleik upp í mong ár. Síðan 90 ini hevur hon tó roynt at liva av at skriva fulla tíð. Hon gav fyrstu bók sína Prinsesse Morgenrøde og Lindormen út í 1983 og hevur síðan skrivað einar trýss bøkur fyri børn og ung.